
PËR DISA NDRYSHIME NË VENDIMIN NR.559, DATË 16.8.2006 TË KËSHILLIT TË MINISTRAVE “PËR SKEMËN E SHTYRJES SË PAGESËS SË TVSH-SË PËR MAKINERITË DHE PAJISJET E IMPORTUARA, SI DHE ENERGJINË ELEKTRIKE, TË IMPORTUAR NGA KESH SHA”

Në mbështetje të nenit 100 të Kushtetutës dhe të nenit 26 të ligjit nr.7928, datë 27.4.1995 “Për tatimin mbi vlerёn e shtuar”, tё ndryshuar, me propozimin e Ministrit të Financave, Këshilli i Ministrave

VENDOSI:

Nё vendimin nr.559, datё 16.8.2006 tё Kёshillit tё Ministrave, pjesa I, tё bёhen ndryshimet e mёposhtme:
1. Nё pikёn 4, paragrafёt:
“Personi i tatueshёm importues, pёr tё pёrfituar nga skema e shtyrjes sё pagesёs, detyrohet tё paraqesё pranё organeve doganore njё garanci bankare, shuma e sё cilёs ёshtё e barabartё me shumёn e llogaritur tё TVSH-sё, pёr importin e makinerive apo tё pajisjeve” dhe
“Kjo garanci lirohet nga banka vetёm pasi personi i tatueshёm i paraqet bankёs dokumentin e pagesёs sё TVSH-sё, pёr llogari tё degёs sё doganёs pёrkatёse, dhe konfirmimin, me shkrim, nga kjo degё doganore”, shfuqizohen.
2. Pika 6 shfuqizohet.
Ky vendim hyn nё fuqi pas botimit nё Fletoren Zyrtare.

